Diari Oficial de la Generalitat Valenciana


Sumari del DOGV 3398, del 22-12-1998 (1998/10735)

RESOLUCIÓ de 25 de novembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre la Conselleria de Benestar Social de la Generalitat Valenciana i l'IMSERSO, per a la codificació i l'enregistrament dels expedients de valoració i de certificació de persones amb minusvalidesa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3398

Data del DOGV
:   22-12-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/10704


Data del document
:   25-11-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 25 de novembre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre la Conselleria de Benestar Social de la Generalitat Valenciana i l'IMSERSO, per a la codificació i l'enregistrament dels expedients de valoració i de certificació de persones amb minusvalidesa. [1998/X10565]
  
Subscrit, després de la tramitació prèvia reglamentària, entre la Conselleria de Benestar Social de la Generalitat Valenciana i l'IMSERSO, el dia 7 d'octubre de 1998, un Conveni de col·laboració per a la codificació i l'enregistrament dels expedients de valoració i de certificació de persones amb minusvalidesa, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 1.133/98, i que figura com a annex d'aquesta resolució.
  
València, 25 de novembre de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Conveni de col·laboració amb l'IMSERSO, per a la codificació i l'enregistrament dels expedients de valoració i de certificació de persones amb minusvalidesa.
  
A Madrid, 7 d'octubre de 1998
  
REUNITS
  
D'una banda, l'Il·lm. Sr. Héctor Maravall Gómez-Allende, director general de l'Institut de Migracions i Serveis Socials, en nom i representació del govern de la nació, per delegació conferida per acord del Consell de Ministres del dia 21 de juliol de 1995.
  
D'altra part, l'Hble. Sra. Marcela Miró Pérez, consellera de Benestar Social de la Comunitat Autònoma de València, autoritzada pel Ple del Govern de la Generalitat Valenciana
  
EXPOSEN
  
Que l'estat, d'acord amb allò establit en l'article 149.1.17 de la Constitució, té competència exclusiva per a establir la legislació bàsica i el règim econòmic de la Seguretat Social, i que la Comunitat Autònoma de València, de conformitat amb allò que estableix el seu Estatut d'Autonomia, aprovat per Llei Orgànica 5/82, d'1 de juliol, i actualitzat per la Llei Orgànica 12/94, de 24 de març, té atribuïdes competències en matèria d'Assistència Social i Serveis Socials, i també en matèria de Gestió de Prestacions i Serveis de la Seguretat Social, conferides pel Reial Decret 264/85, de 23 de gener de 1985, sobre Traspàs de Funcions i Serveis de la Seguretat Social a la Comunitat Autònoma Valenciana en les matèries encomanades a l'Institut de Migracions i Serveis Socials (IMSERSO).
  
Que ambdues parts es reconeixen competència i capacitat jurídica suficient, i d'acord amb allò establit en l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'Acord de Traspàs aprovat pel Reial Decret esmentat, desitgen formalitzar un conveni de col·laboració la finalitat del qual és regular la mútua cooperació en el projecte de codificació i d'enregistrament dels expedients de valoració i de qualificació de persones amb minusvalidesa, continguts en els arxius històrics de la Comunitat Autònoma de València, d'acord amb aquestes
  
CLÀUSULES
  
Primera
  
La Comunitat Autònoma de València contractarà el servei de codificació i d'enregistrament amb una persona física o jurídica la finalitat o l'activitat del qual tinga relació directa amb el objecte contractual, d'acord amb allò previst en la Llei 13/1995, de 18 de maig, de Contractes de les Administracions Públiques.
  
Segona
  
La Comunitat Autònoma de València proporcionarà la infraestructura dels seus centres base i facilitarà a l'empresa adjudicatària l'accés als seus arxius en les condicions que s'indiquen en el corresponent contracte.
  
Tercera
  
L'IMSERSO serà responsable de la formació dels codificadors i dels enregistradors, i també de la revisió del treball realitzat, i podrà proposar les modificacions que crega oportunes mentre dure el procés de codificació i d'enregistrament. D'altra banda, la Comunitat facilitarà l'accés del personal de l'IMSERSO als seues centres base, a l'efecte de realitzar el control de qualitat de les codificacions i de resoldre els dubtes que puguen presentar-se en aquest procés.
  
Quarta
  
La Comunitat Autònoma executarà l'opció Captura de l'aplicació informàtica, tancada a 30 de juny i a 31 de desembre de cada any, i remetrà a l'Àrea de Valoració de l'IMSERSO els disquets, els quals contindran la totalitat dels registres. L'Àrea de Valoració realitzarà la depuració d'errors i emmagatzemarà les dades en el seu arxiu general. Els errors detectats seran comunicats a la Comunitat per a la correcció.
  
Quinta
  
L'IMSERSO custodiarà les dades rebudes de la Comunitat Autònoma de València i podrà dur a terme l'explotació estadística d'aquests. L'IMSERSO proporcionarà a la Comunitat Autònoma de València la col·laboració tècnica i les dades de caràcter nacional que aquesta Comunitat crega necessaris.
  
En cap cas hi haurà intercanvi d'informació sobre persones concretes. L'arxiu Captura remés a l'Àrea de Valoració contindrà com a única dada d'identificació el número del document nacional d'identitat a l'efecte de la localització per a la rectificació dels possibles errors detectats en el procés de depuració. Una vegada depurat l'arxiu, el número del document nacional d'identitat serà substituït per un número d'ordre.
  
Sisena
  
El cost econòmic del procés de codificació i d'enregistrament tindrà una quantia de 12.006.757 PTA.
  
El cost real a què puge l'esmentat procés serà finançat conjuntament, i per parts iguals, entre l'IMSERSO i la Comunitat de València.
  
No obstant això, donat cas que la quantitat màxima prevista en el paràgraf primer d'aquesta clàusula és insuficient per a atendre el cost real produït per l'execució d'aquest Conveni, podrà ser incrementat en la quantitat necessària per a cobrir la diferència tot formalitzant-se a aquest efecte la corresponent clàusula addicional.
  
L'aportació de l'IMSERSO per a cofinançar el projecte objecte d'aquest Conveni de Col·laboració puja a 8.799.000 PTA, i el procediment de pagament a la Comunitat Autònoma de València es realitzarà d'aquesta manera:
  
- En el moment de la signatura del Conveni, l'IMSERSO tramitarà la corresponent proposta de pagament a aquesta Comunitat Autònoma per un import de 4.399.500 PTA, equivalent al 50% de la quantitat que aporta l'IMSERSO.
  
- Posteriorment, una vegada finalitzat l'enregistrament i la bolcada definitiva dels registres realitzats, amb la justificació prèvia per part de la Comunitat Autònoma de la realització de l'objecte contractual, per a la qual cosa haurà d'aportar a l'Institut el disquet o els disquets que continguen l'execució de l'opció Salvaguarda de captura (6.3 del menú principal de l'aplicació informàtica) i també la còpia compulsada de les factures, dels rebuts o d'altres documents equivalents o substitutius de les despeses realitzades en l'execució del contracte esmentat, l'adjunt al director general de l'IMSERSO autoritzarà l'inici de la corresponent proposta de pagament a la Comunitat Autònoma per la quantitat pendent que en resulte.
  
L'aportació de la Conselleria de Benestar Social puja a 8.799.000 PTA., i s'executarà a càrrec de l'aplicació econòmica 19.16.95.8076.659.88.410.41 dels pressupostos corresponents a l'exercici 1998.
  
Setena
  
L'IMSERSO i la Comunitat Autònoma de València es comprometen a continuar la cooperació tècnica per al manteniment del control de qualitat de les bases de dades. Per a això, es constituirà una comissió de Seguiment, formada per professors de l'Àrea de Valoració de l'IMSERSO i dels centres base de la Comunitat Autònoma, encarregada de detectar i de corregir els possibles errors en les futures codificacions i enregistraments dels expedients de valoració, i també resoldre els problemes d'interpretació i compliment que es puguen plantejar en l'execució d'aquest conveni.
  
Vuitena
  
L'IMSERSO es compromet a l'actualització periòdica de l'aplicació informàtica per a Gestió de Valoracions que hi haja ja als centres base de la Comunitat Autònoma, d'acord amb les exigències de la nova normativa que es promulgue i amb els avanços tecnològics.
  
Novena
  
Aquest acord entrarà en vigor en el moment de la signatura i vigirà fins al 31 de desembre de 1998, encara que podrà prorrogar-se per mutu acord de les parts interessades.
  
Independentment de l'extinció d'aquest Conveni, seguirà vigent allò que s'indica en les clàusules cinquena, setena i vuitena.
  
Deu
  
Aquest Conveni de Col·laboració està exclòs de la Llei 13/95, de 18 de maig, de Contractes de les Administracions Públiques, article 3.c), sense perjudici que hi siguen aplicables els principis d'aquesta per a resoldre els dubtes i les llacunes que s'hi pogueren plantejar.
  
Onze
  
La jurisdicció contenciosa administrativa serà la competent per a resoldre les qüestions de litigi que pogueren sorgir en el desenvolupament d'aquest acord.
  
I com a prova de conformitat, signen per duplicat aquest acord al lloc i en la data amunt indicats.
  
Per l'IMSERSO, el director general: Héctor Maravall Gómez-Allende.
  
Per la Comunitat Autònoma, la consellera de Benestar Social: Marcela Miró Pérez.